《华亭十咏·寒穴》
宋代·唐询

绝顶干云峻，寒泉与穴平。
还同帝台味，不学陇头声。
夜雨遥源涨，秋风颢气清。
谁云蔗浆美，才可析朝酲。

作者简介：（1005—1064）宋杭州钱塘人，字彦猷。唐肃子。以父荫为将作监主簿。仁宗天圣中赐进士及第。以吴育荐为御史，后育以宰相贾昌朝与询有亲嫌言为罢御史，遂附昌朝而排抵育。历知归、庐、湖、苏、杭、青等州及江西、福建、江东等路转运使、三司户部判官。英宗朝勾当三班院，判太常，进给事中。好收藏名砚，著有《砚录》。